Hengersberg

Hengersberg is a Moarkt in niadaboarischen Landkroas Degndorf.
Eadkundn.
Geografische Lag.
Hengersberg ligt ungafahr zehn Kilometa südeastlich vo Degndorf und gehert zur Region Doana-Woid.
Gmoagliedarung.
Es existiern foalgande Oatsteile: Altenufer, Anzenbeag, Boxboich, Brunnhaus, Buach, Edermaning, Eming, Ekerding, Erlachhof, Eusching, Frohnhofen, Furth, Grubmui, Heiming, Hengersberg, Hinterweinbeag, Hoizbeag, Holzerreuth, Hörgolding, Hörpling, Hub, Hubmui, Hütting, Kading, Killersbeag, Klausbeag, Lapferding, Leebbeagheim, Lichtenöd, Loh, Manzing, Matzing, Mimming, Mutzenwinkl, Neulust, Nußbeag, Obaanzenbeag, Oberellenboich, Oberfrohnstetten, Oberreith, Obasimboich, Pfaffing, Ponau, Rading, Reichersdorf, Reisach, Schlott, Schwanenkirchen, Schwarzach, Sicking, Siedering, Siedersbeag, Thannbeag, Trainding, Untaellenboich, Untafrohnstetten, Untareith, Untasimboich, Viehdorf, Vordaweinbeag, Walmering, Waltersdorf, Weickering, Wessenhof, Würzing, Zilling.
Gschicht.
Bis zur Gmoagrindung.
Hengersberg is im Joahr 997 ois "Helmgeresberg"durch Abt Gotthard vo Neadaoida grindt worn. Da Oat ia domois no an da Doana gleng. Aaf Godehard geht aa de Kirch auf'm Weibnbeag, urspringle a Schlosskirch, zruck.
Im Joahr 1009 hot da Keanig Heinirich II. aaf Bittn Godehards dem Kloasta Neadaoida des Recht, do an Markt zhoiltn sowia a Zoi- und Mautstej eizrichtn verliehn. Im Joahr 2009 hot Hengersbeag ois ealtesta Markt Oidbaierns des 1000-Joahr-Jubiläum gfeiart. Abt Hermann hot 1270 a Spitoi in "Helingersberg" errichtn lassn. De Obteilung vo da Doana 1343 bis 1353 vamindate zwor de Bedeitung des Oats ois Maut- und Zoistej, aba de Herzeag Heinrich und Otto ham de gschlossne Hofmark mit'm Marktrecht, landesfirstliche Freiheitn und dem Sitz vo am Pflegamt ausgstatt.
Im Joahr 1430 hot Herzog Heinrich XVI. dem Markt "Henngensperig" zwoa Joahrmarkt, deran Zoi spada aaf sechse ogwachsn is, valiehn. Bsondars de Hengersberga Viehmärkt ham große Bedeitung ghabt. Des noch da Valegung vo da Doana ibaflissige Zoihaus hot Abt Paulus im 16. Joahrhundart in a Siechnhaus umgwandlt, aus dem spada des Bezirkskangahaus entstandn is.
Im Joahr 1590 hat Abt Hermann III. auf dem Rohrbeag de Pfarrkirch St. Michael erbaun lassn. Im Dreißgjahrign Kriag und Eastareichischn Erbfolgekriag is es mehrfach zu Plündarunga kemma. 1513, 1796 und 1823 ham schare Bränd wütet.
Des Pfleggricht, spada Landgricht gnennt, is mit dem vo Winzer und 1803 mit dem vo Degndorf vaeinigt worn. Stottdessn hot Hengersberg a Rentamt erhoitn, des 1809 noch Neadaoida valegt und 1823 mit dem vo Degndorf vaeinigt worn is.
19. bis 21. Joahrhundart.
Im Joahr 1838 erfoigte de Neierrichtung vo am Landgricht, des 1879 in a Amtsgricht umgwandlt und 1969 aufgleast worn is. 1852 hot Hengersberg a keanigliche Postexpedition erhoitn. 1843 entstand die stoarnane Bruckn bei Schwarzach iba de Hengersberga Ohe.
Am 26. Novemba 1913 hot Hengersberg mit da Aeafnung vom Obschnitt Degndorf-Hengersberg de Bahnstreck Degndorf-Kalteneck an Eisenbahnonschluss erhoiltn. Heit buildt der Obschnitt, auf dem noch Gütavakeah stottfindt, den Rest vo der onsonstn ob- und zum Doana-Ilz-Radlweg umbaude Bahnstreck.
Eiwohnaentwicklung.
Vo de 7630 Eiwohna am 19. Oktoba 2017 warn 3413 männlich und 3493 weiblich. Dovo 6906 Deitsche (inkl. "Doppestaatler") und 724 Auslända.
Politik.
Marktgmoarad.
De Kommunalwoi vom 16. März 2014 hot bei ana Woibeteiligung vo 55,6 % folgandes Ergebnis gem:
CSU 6 Sitz (30,6 %)
FW Hengersberg-Altenufer 5 Sitz (22,5 %)
SPD 3 Sitz (16,2 %)
FW Schwanenkirchen-Waltersdorf 2 Sitz (10,1 %)
FW Schwarzach-Frohnstetten 2 Sitz (9,2%)
Hengerberga Bürgablock 1 Sitz (6,0 %)
Junge Listn 1 Sitz (5,4 %)
Buagamoasta.
Seit dem 16. Februar 2003 is Christan Mayer (Freie Wähler) ersta Buagamoasta. Er is bei da Kommunalwoi am 16. März 2014 fia weidare 6 Joahrt mit 59,8 % wiedagwejt worn.
Bei da konstituierendn Sitzung vom Marktgmoarad am 8. Mai 2014 is Karl-Heinz Seidl (Freie Wähler) zum zwoatn Buagamoasta und Raimund Nadolny (SPD) zum drittn Buagamoasta gwejt worn.
Wappn.
De Wappnbeschreibung lautet: In Suiba aaf greanam Dreibeag stehad a blaue Bluma mit goldnam Butzn auf oam vo vier greane Bladl bsetztn greana Stängl; drüba am obarn Schuildrand a suibane Wolkn, aus der goidane Stroin hervorbrecha.
Städtepartnaschoftn.
Im Joahr 1990 is die Gmoapartnaschoft mit Gunskirchen in Obaeastareich gschlossn worn. Bereits seit 1968 pflegn de beidn Kommunan freindschaftliche Beziehunga.
Kuitua und Sengswiadigkeitn.
Theata und Museen.
Spitoi Hengersberg mit Kunstsammlung Ostbaiern.
Bauwerk.
Soweit ned anders ogebn, befindn se de folgandn Bauwerk in Hengersberg:
Wiatschoft und Infrastruktur.
Es hot 1998 im Bereich vo da Land- und Fortwiatschoft 25, im Produzierendn Gewerb 2529 und im Bereich Handl und Vakeah 320 soziovasicharungspflichtige Bschäftigte am oabatsort gebn. In sonstign Wiatschoftsbereichn warn am Oabatsort 573 Personan soziovasicharungspflichte bschäftigt. Soziovasicharungspflichtige Bschäftigte am Wohnort hots insgsamt 2523 gebn. Im vaarbatn Gwerb hots koane, im Bauhauptgwerb 12 Betrieb gebn. Zudem bstandn im Joahr 1999 152 landwiatschoftliche Betrieb mit ana landwiatschoftlich gnutztn Fläch vo 2690 ha. Dovo warn 1722 ha Ackafläch und 954 ha Dauagreafläch. De Gmoasteiaeinahma ham im Joahr 1999 umgrechnat 4403 T€ betrogn, dovo ham de Gewerbesteiaeinahman (netto) umgrechnat 1697 T€ betrogn.
Vakeah.
Da Markt ligt an da Bahnstreck Degndorf-Klateneck, de heit in Hengersberg endt un dnur no im Gütavakeah betriebn werd. Aussadem bsitzt da Oat a eigane Oschlussstej an da A3. Hengersberg ligt aa am Ofang vo da Bundasstrass 533 Richtung Bundasstrass 85 und Freyung.
Builgung.
Im Joahr 1999 existiertn folgande Einrichtunga:
Sonstigs.
A kloane Bsondaheit is, dass in Hengersberg drei Kirchan gibt: zwoa katholische Kirchan (Rohrbeag- und Fraunbeagkirch) und de evangelische Friednskirch.
Des zur Gmoa ghearade Schwanenkirchen guilt mit 1150 Joahr, im Joahr 857 zum earstn Moi urkundle erwähnt, ois oane vo de eatastn Oatschoftn linkts da Doana.
Aa is es in Schwanenkirch zur Zeit vo da Wejtwiatschoftskris zu am Wiatschoftswunda kemma, do da domalige Beagwerksbesitza des Notgejd "WÄRA" eigführt hot. De Zeitunga in ganz Deitschland ham domois vo da "WÄRA-Insel im Boarischn Woid" schriebn. Noch dem Vorbuild Schwanenkirchens hot aa Hengersberg (Schwanenkirchen war bis zur Gebietsreform 1971 a eigane Gmoa) die WÄRA eigführt, des Notgejd is jedoch 1931 vo da Regierung vabotn worn.
Da Vata vom Papst Benedikt XVI., Josef Ratzinger, stammt aus Rickering (Pfarrei Schwanenkirchen); er is dort im Joahr 1877 geborn.